लोकपाल के कई प्रावधान संवैधानिक नहीं : जेटली  
राज्य सभा में भाजपा नेता अरुण जेटली ने कहा कि सरकार एक कमजोर लोकपाल बिल लाई है और सभा संशोधनों के साथ इस बिल को पास करे।
राज्य सभा में भाजपा नेता अरुण जेटली ने कहा कि सरकार एक कमजोर लोकपाल बिल लाई है। जेटली ने कहा कि संशोधनों के साथ इस बिल को सभा पास करे। जेटली ने कहा कि बिल को पास किए बिना सदन न उठे।
	जेटली ने सरकार पर आरोप लगाया कि सरकार देश के संघीय ढांचे के साथ खिलवाड़ कर रही है। इसके साथ ही उनका कहना है कि लोकपाल बिल के कई प्रावधान बेमतलब के हैं। लोकपाल की नियुक्ति में सरकार के बहुमत पर विपक्षी नेता ने सवाल उठाए।
	भाजपा नेता का कहना है कि लोकपाल की जांच यहां से वहां घूमती रहेगी। इसी के साथ उनका कहना है कि सीबीआई को एक निष्पक्ष जांच एजेंसी बनाने की जरूरत है। भाजपा नेता ने कहा कि लोकपाल के हटाने की प्रक्रिया पर उन्हें आपत्ति है। आरोपियों को वकील दने का प्रावधान गलत है। जेटली ने एक बार फिर पार्टी की बात दोहराते हुए कहा कि लोकपाल के कई प्रावधान संवैधानिक नहीं हैं। भाजपा ने कहा कि पार्टी को आरक्षण से कोई दिक्कत नहीं है लेकिन सरकार को 50 फीसदी से अधिक आरक्षण की जरूरत क्यों है?